תקנות התעבורה (הגשת צילומים לבית המשפט)

{{ח:התחלה}}
{{ח:כותרת|תקנות התעבורה (הגשת צילומים לבית המשפט), התשנ״ז–1997}}

{{ח:פתיח-התחלה}}
{{ח:תיבה|ק״ת תשנ״ז, 919|תקנות התעבורה (הגשת צילומים לבית המשפט)|https://olaw.org.il/takanot/takanot-5839.pdf}}; {{ח:תיבה|תשנ״ט, 968|תיקון|https://olaw.org.il/takanot/takanot-5983.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת התעבורה#סעיף 27א|סעיף 27א(ב)}} {{ח:חיצוני|פקודת התעבורה|לפקודת התעבורה}} (להלן – הפקודה), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשנ״ט}}
{{ח:ת}} בתקנות אלה –
{{ח:ת|סוג=הגדרה}} ”מצלמה“ – מערכת המופעלת באופן אוטומטי או בידי שוטר לשם הפקת צילום כאמור {{ח:חיצוני|פקודת התעבורה#סעיף 27א|בסעיף 27א לפקודה}} (להלן – צילום), לרבות כל חלק או אבזר הגורם להפעלתה או המיועד לכך;
{{ח:ת|סוג=הגדרה}} ”קצין משטרה בכיר“ – ראש מחלקה באגף התנועה של משטרת ישראל;
{{ח:ת|סוג=הגדרה}} ”סרט“ – אמצעי אחסון, לרבות קלטות, דיסקטים, תקליטורים וכל אופן אחר לאגירת מידע המופק מן המצלמה, לרבות מידע חזותי, מילולי או מספרי;
{{ח:ת|סוג=הגדרה}} ”תובע“ – כמשמעותו {{ח:חיצוני|חוק סדר הדין הפלילי|בחוק סדר הדין הפלילי [נוסח משולב], התשמ״ב–1982}} (להלן – חוק סדר הדין הפלילי), או תובע צבאי כמשמעותו {{ח:חיצוני|חוק השיפוט הצבאי#חלק ד|בחלק ד׳ לחוק השיפוט הצבאי, התשט״ו–1955}};
{{ח:ת|סוג=הגדרה}} ”חוות דעת מומחה“, ”תצהיר“ ו”תעודת עובד ציבור“ – כמשמעותם {{ח:חיצוני|פקודת הראיות|בפקודת הראיות [נוסח חדש], התשל״א–1971}}.

{{ח:סעיף|2|בדיקת תקינות מצלמה}}
{{ח:ת}} במצלמה המבצעת בדיקת תקינות עצמית תתבצע הבדיקה בכל תחילת הפעלה; מצלמה שאינה מבצעת בדיקה עצמית תיבדק תקינותה בעת הכנסת הסרט למצלמה, זולת אם היא מצלמה מסוג שלגביו קבע השר מועדים אחרים לבדיקת תקינות.

{{ח:סעיף|3|הפקת צילום וטיפול בסרט}}
{{ח:תת|(א)}} הפקת צילום תיעשה בידי מי שהוסמך לכך בידי קצין משטרה בכיר.
{{ח:תת|(ב)}} שמירת הסרט תהיה במשטרת ישראל.
{{ח:תת|(ג)}} הסרט יסומן במספר סידורי ולכל צילום בו יינתן מספר ייחודי על ידי המצלמה או בידי היצרן, שיופיע בצילום.

{{ח:סעיף|4|אישור פעולה}}
{{ח:ת}} מי שביצע פעולה מן המפורטות להלן יאשר בכתב את ביצועה:
{{ח:תת|(1)}} הפעלת המצלמה;
{{ח:תת|(2)}} בדיקת תקינות המצלמה או נוכחות בעת שנערכה בדיקת תקינות עצמית כמפורט {{ח:פנימי|סעיף 2|בתקנה 2}};
{{ח:תת|(3)}} שמירת הסרט;
{{ח:תת|(4)}} הפקת הצילום.

{{ח:סעיף|5|הגשת צילומים}}
{{ח:תת|(א)}} צילום יוגש לבית המשפט בידי תובע בצירוף תעודת עובד ציבור, תצהיר או חוות דעת מומחה (להלן – תעודות), שהוכנו על בסיס האישורים כאמור {{ח:פנימי|סעיף 4|בתקנה 4}}, אם לא הוכן האישור מראש כתעודות.
{{ח:תת|(ב)}} התעודות יכול שיוכנו עד לשלב של בירור האשמה, כאמור {{ח:חיצוני|חוק סדר הדין הפלילי#פרק ה סימן ה|בסימן ה׳ לפרק ה׳ לחוק סדר הדין הפלילי}}, ואולם אין בהוראה זו כדי לגרוע מזכות הנאשם או אדם המנוי {{ח:חיצוני|חוק סדר הדין הפלילי#סעיף 74|בסעיף 74 לחוק סדר הדין הפלילי}} לעיין בצילום ובתעודות, במהלך עיון בחומר חקירה לפי {{ח:חיצוני|חוק סדר הדין הפלילי#סעיף 74|הסעיף האמור}}, אם ביקש זאת מראש.
{{ח:תת|(ג)}} אין בהוראת תקנת משנה (ב) כדי לגרוע מהאפשרות להביא לעדות מי שביצע פעולה כאמור {{ח:פנימי|סעיף 4|בתקנה 4}}, גם אם לא נתן לגביה אחת התעודות.

{{ח:סעיף|6|ביטול}}
{{ח:ת}} תקנות התעבורה (הגשת צילומים לבית משפט), התשכ״ז–1966 – בטלות.

{{ח:סעיף|7|תחילה}}
{{ח:ת}} תחילתן של תקנות אלה 30 ימים מיום פרסומן.

{{ח:חתימות|כ״ז בסיון התשנ״ז (2 ביולי 1997)}}
* '''צחי הנגבי'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]